‘मैं सीएम के लिए सक्षम पर तंवर का दूंगा साथ’
पूर्वमंत्री कैप्टन अजय यादव भी सीएम बनने की उनकी मन की टीस को दबा नहीं पाए और दिल की बात खुलकर जाहिर कर ही दी। मौका था भाजपा के स्थानीय नेता जयपाल मान की घर वापसी भाजपा का दामन छोड़कर, फिर से कांग्रेस में शामिल होने पर रखे गए एक कार्यक्रम का।
इस अवसर पर उन्होंने कहा कि वर्ष 2005 में वे खुद 11 एमएलए भजनलाल से हुड्डा के पक्ष में लेकर आए थे। दोबारा जब विधायक कम पड़े तो हाईकमान ने उनसे सीएम के बारे में पूछा था। तब भी उन्होंने हुड्डा का नाम दिया था, जबकि हाईकमान से आए माेहसिना किदवई हरिप्रसाद ने उन्हें बताया कि था कैप्टन साहब, आपका नाम भी पैनल में था। कैप्टन ने कहा कि जो सीएम बनता है वह पूरी ताकत अपने पास रखता है, इसलिए उन्हें भूला दिया। यही कारण था कि जब सिरसा में उन्होंने कृषि की ग्रोथ की तुलना गुजरात से की तो हुड्डा ने अखबारों में छपवा दिया कि कैप्टन मोदी के प्रशंसक है। कैप्टन ने साफ कहा कि वे पार्टी नेतृत्व के लिए सक्षम हैं, लेकिन सोनिया गांधी और राहुल गांधी ने तंवर पर भरोसा जताया है तो वे उनके साथ हैं।
मानको करवाई कांग्रेस ज्वाइन: भाजपाके स्थानीय नेता जयपाल मान, पार्टी से किनारा कर गए। उन्होंने कार्यकर्ताओं समेत कांग्रेस पार्टी का दामन थाम लिया। देर शाम आयोजित कार्यक्रम में कांग्रेस प्रदेशाध्यक्ष डॉ. अशोक तंवर और पूर्व मंत्री कैप्टन अजय यादव ने मान को विधिवत रूप से पार्टी ज्वाइन कराई।
इस मौके पर डॉ. तंवर ने कहा कि मात्र एक वर्ष में ही भाजपा की सच्चाई जानकर लोग उससे दूर होने लगे हैं। लोगों में भाजपा की नीतियों के प्रति रोष है। मान का पार्टी में स्वागत करते हुए कहा कि उन्हें पार्टी में उचित मान-सम्मान दिया जाएगा। पार्टी नेता किरण चौधरी ने भी उन्होंने कांग्रेस पार्टी ज्वाइन करने पर उनका स्वागत किया।
येरहे मौजूद : प्रदेशसचिव पंकज पूनिया, किसान सेल पूर्व अध्यक्ष अरविंद उर्फ नीटू मान, अानंद मलिक, दलेल सिंह, राकेश खन्ना, जोगिंद्र नली, राजकिरण, राजेश अंबरसर, दिनेश गुप्ता, सुखबीर भार्गव, कर्मबीर सिंह, जयप्रकाश, मदन शर्मा सहित अनेक कार्यकर्ता मौजूद थे।
hin_Deva hin_Deva hin_Deva awa_Deva hin_Deva bho_Deva